ולס להגנת הצומח
כבר פורחים נרקיסים בשמורות הטבע; מרבדים נפרשים בשפלת החוף; כלנית וכרכום, אלף גון וצבע; והחוק שאומר - כאן אסור לקטוף!; רק עלי אין החוק משגיח; רק עלי איש אינו שומר; לו היו לי עלי גביע; אז, היה מצבי אחר.; ציפורים נדירות כבר דוגרות בסלע; אילנות נדירים נשמרים לחוד; איילות נבהלות מסתכלות בשלט; בו כתוב בפירוש שאסור לצוד!; רק עלי עוד לא שמו שלט; מסביב אין לי כל גדר; לו הייתי, נאמר, איילת; אז היה מצבי אחר!; אדוני, היזהר, אל תיגע באיריס!; צבעוני ההרים הוא מחוץ לתחום!; כל גבעה נישאה בשולי העיר היא; שטח בר מגודר ואיזור רשום!; אז אני לפעמים חושבת; כי היה זה אולי רצוי; לו הייתי נרקיס או רקפת; או אפילו איזה בן חצב מצוי; הסתכלו מה שקורה לי בדרך:; כל אחד עובר, חוטף, קוטף, קולע לו זר; לו הייתי חיה או פרח; אז היה מצבי אחר!; 